CELEX: 22013D0111(01)
Language: hu
Date: 2013-06-14 00:00:00
Title: Az EGT Vegyes Bizottság 111/2013 határozata ( 2013. június 14. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

28.11.2013   
            
            
               HU
            
            
               Az Európai Unió Hivatalos Lapja
            
            
               L 318/12
            
         AZ EGT VEGYES BIZOTTSÁG 111/2013 HATÁROZATA
   (2013. június 14.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A védelmi vonatkozású termékek Közösségen belüli transzferére vonatkozó feltételek egyszerűsítéséről szóló, 2009. május 6-i 2009/43/EK európai parlamenti és tanácsi irányelvet (1) bele kell foglalni az EGT-megállapodásba.
            
         
               (2)
            
            
               A 2009/43/EK európai parlamenti és tanácsi irányelvnek a védelmi vonatkozású termékek jegyzéke tekintetében történő módosításáról szóló, 2010. november 22-i 2010/80/EU bizottsági irányelvet (2) bele kell foglalni az EGT-megállapodásba.
            
         
               (3)
            
            
               A 2009/43/EK európai parlamenti és tanácsi irányelvnek a védelmi vonatkozású termékek jegyzéke tekintetében történő módosításárról szóló, 2012. március 22-i 2012/10/EU bizottsági irányelvet (3) bele kell foglalni az EGT-megállapodásba.
            
         
               (4)
            
            
               A védelmi vonatkozású termékek Közösségen belüli transzferére vonatkozó feltételek egyszerűsítéséről szóló 2009/43/EK európai parlamenti és tanácsi irányelv 9. cikke értelmében a védelmi ipari vállalkozások tanúsításáról szóló, 2011. január 11-i 2011/24/EU bizottsági ajánlást (4) bele kell foglalni az EGT-megállapodásba.
            
         
               (5)
            
            
               A 2009/43/EK irányelv védelmi vonatkozású termékek harmadik országokba történő kivitelével kapcsolatos engedélyekre vonatkozik. Ezen irányelv megállapodásba foglalása nem sérti az EGT-megállapodás hatályát a harmadik országokkal fenntartott kapcsolatok vonatkozásában.
            
         
               (6)
            
            
               Az EGT-megállapodás II. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás II. mellékletének XIX. fejezete a következőképpen módosul:
   
               1.
            
            
               A szöveg a 3p. pont (2010/376/EU bizottsági határozat) után a következő ponttal egészül ki:
               
                           „3q.
                        
                        
                           
                              32009 L 0043: az Európai Parlament és a Tanács 2009. május 6-i 2009/43/EK irányelve a védelmi vonatkozású termékek Közösségen belüli transzferére vonatkozó feltételek egyszerűsítéséről (HL L 146., 2009.6.10., 1. o.), az alábbi módosítással:
                           
                                       —
                                    
                                    
                                       
                                          32010 L 0080: a Bizottság 2010. november 22-i 2010/80/EU irányelve (HL L 308., 2010.11.24., 11. o.),
                                    
                                 
                                       —
                                    
                                    
                                       
                                          32012 L 0010: a Bizottság 2012. március 22-i 2012/10/EU irányelve (HL L 85., 2012.3.24., 3. o.).
                                    
                                 Ez az irányelv Liechtensteinre nem alkalmazandó.
                           Ezen irányelv rendelkezéseit a megállapodás alkalmazásában az alábbi kiigazítással kell értelmezni:
                           A 11. cikk nem alkalmazandó.”
                        
                     
         
               2.
            
            
               A „JOGI AKTUSOK, AMELYEKET A SZERZŐDŐ FELEK TUDOMÁSUL VESZNEK” címsor alatti szöveg a 14. pont (1996. július 8-i [96/C 224/03] tanácsi állásfoglalás) után a következő ponttal egészül ki:
               
                           „15.
                        
                        
                           
                              32011 H 0024: a Bizottság 2011. január 11-i 2011/24/EU ajánlása a védelmi vonatkozású termékek Közösségen belüli transzferére vonatkozó feltételek egyszerűsítéséről szóló 2009/43/EK európai parlamenti és tanácsi irányelv 9. cikke értelmében a védelmi ipari vállalkozások tanúsításáról (HL L 11., 2011.1.15., 62. o.)”.
                        
                     
         2. cikk
   A 2009/43/EK, a 2010/80/EU és a 2012/10/EU irányelvnek, valamint a 2011/24/EU ajánlásnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2013. június 15-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. június 14-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 146., 2009.6.10., 1. o.
   
      (2)  HL L 308., 2010.11.24., 11. o.
   
      (3)  HL L 85., 2012.3.24., 3. o.
   
      (4)  HL L 11., 2011.1.15., 62. o.
   
      (5)  Alkotmányos követelmények fennállását nem jelezték.